OECD >Multilingual Summaries

OECD Regions at a Glance 2013

Summary in Norwegian

OECD Regions at a Glance 2013

Sammendrag på norsk

Regioner står først i køen når det gjelder myndigheters forsøk på å øke vekst, forbedre velvære og takle ulikheter, men den økonomiske krisen har økt skillet i BNP per innbygger mellom ledende regioner og regioner som henger etter i halvparten av OECD‑land. Den største økningen i forskjellen mellom de beste 10 % presterende regionene og de nedre 10 % av regionene, mer enn 8 prosentpoeng, forekom i Danmark, Irland og Slovakia. Der hvor regionale forskjeller ble redusert, var dette på grunn av nedgangen til de rikeste regionene snarere enn at de fattigste regionene tok innpå, bortsett fra i Kina og India. I tre fjerdedeler av landene som ble studert, gikk BNP per innbygger i de 10 % best presterende regionene mellom 2008 og 2010 ned, og den høyeste nedgangen (12 %) ble observert i Canada og Estland.

Regionale, lokale og andre subnasjonale myndigheter (SNG‑er) stod for 40 % av offentlig forbruk i OECD‑området i 2012, selv om tall for ulike land varierer stort avhengig av graden av føderalisme, regional desentralisering og økonomisk selvstyre. Subnasjonale myndigheter er ansvarlige for 72 % av direkte offentlig investering i OECD‑området, og ofte mer i land med føderalt system (Belgia, Canada, Tyskland, Sveits og USA) hvor totalbeløpet kombinerer investeringer fra delstater og fra lokale myndigheter.

Byer av alle størrelser, spesielt større byer, er viktige bidragsytere til nasjonale resultater. De 275 storbyområdene i OECD‑land bidro mer enn halvparten av BNP til OECD‑området i perioden 2000‑10. Men den økonomiske krisen har hatt en stor innvirkning på arbeidsmarkedet også i storbyområder. Som et resultat var arbeidsledighetsraten i 45 % av storbyområdene i OECD høyere enn det nasjonale gjennomsnittet i 2012.

Selv om storbyområder er viktige enheter for offentlig politikk, samsvarer deres økonomiske og sosiale grenser generelt ikke med administrative grenser. I de fleste tilfeller har et svært stort antall lokale og regionale myndigheter en hånd med i utformingen av politikk i den samme byen, noe som krever en god tilpassing av målsetninger på tvers av ulike institusjoner.

Selv om økonomisk vekst og andre vellykkede tiltak varierer stort blant regioner, og selv innenfor et enkelt land, viser forskning fra OECD at underpresterende regioner kan bli konkurransedyktige gitt riktig blanding av politikk, og hvis innsatsen koordineres på tvers av alle myndighetsnivåer.

Viktige funn

Regioner bidrar til vekst og velvære

I gjennomsnitt kom 39 % av total sysselsettingsvekst og 42 % av vekst i BNP i OECD‑land i det siste tiåret fra bare 10 % av regioner.

På grunn av den økonomiske krisen har de fleste regioner opplevd en nedgang i BNP per innbygger siden 2008. I gjennomsnitt har distriktsområder opplevd en lavere nedgang enn urbane områder, selv om førstnevnte ser ut til å ha større problemer med å skape jobber under en økonomisk nedgang.

OECD‑regioner karakterisert av høye sysselsettingsrater viser også en høyere andel av deltidssysselsetting, og andelen deltidsarbeidere har økt i løpet av de siste par årene. Hvem som arbeider deltid blir påvirket ikke bare av regionale befolkningsstatistikker, men også av reguleringer og av tilgang til visse familietjenester som barnehager.

I rundt 26 % av OECD‑regioner var mindre enn 50 % av kvinner sysselsatt i 2011. Regionale forskjeller når det gjelder kvinnelig sysselsetting er høyest i Israel, Italia, Slovakia, Spania, Tyrkia og USA.

Arbeidsledighet blant unge er av spesiell bekymring i Hellas, Italia, Mexico, Polen, Portugal, Slovakia og Spania, hvor noen regioner har en arbeidsledighetsrate blant unge på over 40 %. Å ta fatt på de spesifikke arbeidsmarkedsforholdene i disse regionene og svare med politikk som er tilpasset den lokale situasjonen, kan i stor grad hjelpe nasjonal økonomisk oppgang.

Selv om forventet levealder har økt og spedbarnsdødelighet har gått ned i alle OECD‑land i løpet av de siste 30 årene, finnes det fremdeles betydelige forskjeller for begge to blant regioner i Spania, Australia, Mexico, USA og Portugal, mens det fremdeles er ulikheter når det gjelder spedbarnsdødelighet blant regioner i Canada og Slovakia.

Mellom 2005 og 2008, gikk CO2‑utslipp per innbygger ned i de fleste OECD‑land, spesielt i Canada og, for land som ikke er med i OECD, i Brasil.

Et behov for å jobbe sammen og gjøre mer med mindre

Forbruk av subnasjonale myndigheter i OECD stod for 17 % av BNP, 40 % av alt offentlig forbruk og 72 % av direkte offentlige investeringer i 2012.

Skatteinntekter skaffer i gjennomsnitt 45 % av statsinntekter for subnasjonale myndigheter i OECD‑området, mens overføringer fra sentrale og overnasjonale myndigheter skaffer omlag 38 % av statsinntekter.

Ved utgangen av 2012 var den generelle bruttogjelden i OECD‑området (30 land) 113 % av BNP, mens subnasjonal offentlig gjeld var på 22 % av GDP.

Mellom 2007 og 2012 ble direkte investeringer per innbygger fra subnasjonale myndigheter kraftig innskrenket i OECD‑området (ca. ‑7 %), noe som reflekterer kutt for å redusere budsjettunderskudd og for å opprettholde forbruk på sosialhjelp, helse eller utdanning. I den samme perioden vokste subnasjonal bruttogjeld per innbygger med 14 %, som tilsvarer en økning på omlag 1000 USD per innbygger.

Når det gjelder beslutninger om budsjettering og utgifter, må alle myndighetsnivåer jobbe sammen, koordinere målsetninger og politiske tiltak på tvers av nasjonale, regionale og lokale myndigheter.

Storbyområder er motorer for vekst, bærekraftig utvikling og sosial inkludering

Sytti prosent av OECD‑befolkningen bor i byer av ulike størrelser, og storbyområdene alene har 50 % av OECD‑befolkningen.

I 16 OECD‑land ble 65 % av alle patenter som ble tildelt i 2008 tildelt i storbyområder.

Krisen har hatt en innvirkning på storbyområder: arbeidsledighetsraten i storbyområder steg mer i løpet av de siste fire årene enn i det forrige tiåret i 26 av de 28 OECD‑landene som ble vurdert.

Byspredning øker raskere enn befolkningsveksten i mange storbyområder.

Storbyområder er større forbrukere av energi og produsenter av CO2. I halvparten av OECD‑land, derimot, er CO2‑utslipp per innbygger i storbyområder lavere enn i mindre tett befolkede regioner.

Sammendrag av
OECD (2013), OECD Regions at a Glance 2013, OECD Publishing.
http://dx/doi.org/10.1787/reg_glance-2013-en

© OECD

Denne oppsummeringen er ingen offisiell OECD-oversettelse.

Denne oppsummeringen kan reproduseres hvis OECDs copyright og originalens tittel angis.

Flerspråklige oppsummeringer er oversatte utdrag av OECD-publikasjoner opprinnelig utgitt på engelsk og fransk.

Disse er gratis tilgjengelige på OECDs Online Bookshop www.oecd.org/bookshop

For ytterligere informasjon, ta kontakt med OECD Rights and Translation unit, Public Affairs and Communications Directorate, rights@oecd.org eller per faks: +33 (0)1 45 24 99 30.

OECD Rights and Translation unit (PAC)
2 rue André-Pascal, 75116
Paris, France

Besøk vårt nettsted www.oecd.org/rights